stanford-oval/wikipedia huggingface dataset:
דראפט ההרחבה של שנת 1961 ב-NBA
שחקנים שנבחרו בדראפט

| שם | עמדה | קבוצה קודמת | ותק | עונות בשיקגו |
| --- | --- | --- | --- | --- |
| דייב באד | פורוורד | ניו יורק ניקס | 1 | לא שיחק בקבוצה |
| ברני קייבל | פורוורד | סירקיוז נשיונלס | 3 | 1961 1963–1964 |
| ג'ין קונלי | פורוורד/סנטר | בוסטון סלטיקס | 4 | לא שיחק בקבוצה |
| רלף דייוויס | רכז | סינסינטי רויאלס | 1 | 1961–1962 |
| ארצ'י דיס | פורוורד/סנטר | דטרויט פיסטונס | 3 | 1961 |
| אנדי ג'ונסון | רכז/פורוורד | פילדלפיה ווריורס | 3 | 1961–1962 |
| בובי לאונרד | רכז | לוס אנג'לס לייקרס | 5 | 1961–1963 |
| דייב פיונטק | פורוורד/סנטר | סנט לואיס הוקס | 5 | 1961–1962 |
↑  ותק בליגה עד הדראפט
הערות שוליים

↑  Archie Dees Statistics, באתר basketball-reference.com
↑  Dave Budd Statistics באתר basketball-reference.com
דה-בייבי

| --- | --- |

 לידה:  22 בדצמבר 1991 (בן 32) קליבלנד, אוהיו, ארצות הברית 
 שם לידה:  ג'ונתן לינדייל קירק
 שם במה:  Baby Jesus 
 מוקד פעילות:  ארצות הברית 
 תקופת הפעילות:  מ-2015
 מקום לימודים:  תיכון ואנס, אוניברסיטת קרוליינה הצפונית בגרינסבורו 
 עיסוק:  ראפר, שחקן, פזמונאי
 סוגה:  היפ הופ
 שפה מועדפת:  אנגלית אפרו־אמריקנית 
 חברת תקליטים:  אינטרסקופ רקורדס
 שיתופי פעולה בולטים:  ג'יי קול, אופסט, צ'אנס הראפר, מייגן די סטליון
 מספר צאצאים:  3 
 http://officialdababy.com
 פרופיל ב-IMDb
 
ג'ונתן לינדייל קירק (באנגלית: Jonathan Lyndale Kirk; נולד ב-22 בדצמבר 1991), ידוע בשם הבמה דה-בייבי (DaBaby), הוא ראפר, זמר ופזמונאי אמריקאי.
ביוגרפיה

ג'ונתן לינדייל קירק נולד ב-22 בדצמבר 1991 בקליבלנד, אוהיו. הוא עבר לשארלוט שבקרוליינה הצפונית ב-1999, שם בילה את רוב שנותיו הראשונות. הוא למד וסיים את בית הספר התיכון ואנס בשנת 2010.
קריירה

ב-2015, דה-בייבי, שבאותה תקופה היה ידוע בשם Baby Jesus, החל את קריירת המוזיקה שלו כשהוציא את מיקסטייפ הבכורה שלו, Nonfiction. בהמשך, הוציא מספר מיקסטייפים נוספים שזכו להצלחה רבה ברשת.
ב-1 במרץ 2019 יצא אלבום הבכורה של קירק, Baby on Baby, דרך חברת התקליטים אינטרסקופ רקורדס. באלבום מופיעים הופעות אורח של אופסט, Rich Homie Quan, ריץ' דה קיד ו-Stunna 4 Vegas. מהאלבום הצליח השיר "Suge" שהגיע בשיאו למקום ה-7 במצעד בילבורד הוט 100.
ב-27 בספטמבר הוציא את אלבומו השני, Kirk. הסינגל היחיד מתוך האלבום, "Intro", הצליח גם הוא, והגיע למקום ה-13 במצעד בילבורד הוט 100. בשנת 2019 השתתף בלהיט "My Oh My" של קמילה קביו, אשר נכלל באלבומה, Romance. באותה השנה השתתף בלהיט "Cash Shit", של הראפרית מייגן די סטליון.
ב-2020 הוציא את אלבומו השלישי, Blame It on Baby. הסינגל "Rockstar" מתוך האלבום, בו משתתף הראפר רודי ריץ', זכה להצלחה רבה, תוך שהגיע למקום הראשון בבילבורד הוט 100. האלבום עצמו הגיע בשיאו למקום הראשון בבילבורד 200. באותה השנה, התארח ברמיקס לשיר "Whats Poppin" של ג'ק הארלו, לצד ליל ויין וטורי ליינז, שהגיע למקום השני במצעד הבילבורד הוט 100, וברמיקס לשיר "Levitating" של דואה ליפה, שהגיע בשיאו למקום השני במצעד.
חיים אישיים

אביו של קירק נפטר בשנת 2019 זמן קצר לאחר צאת אלבום הבכורה של קירק, Baby on Baby. אלבומו השני, Kirk, הוא מחווה לשם משפחתו ומכיל תמונה של אביו בעטיפה. אחיו, גלן ג'ונסון, שם קץ לחייו בנובמבר 2020, בגיל 34.
דיסקוגרפיה > אלבומי אולפן

2019: Baby on Baby
2019: Kirk
2020: Blame It on Baby
דיסקוגרפיה > מיני-אלבומים

2020: My Brother's Keeper (Long Live G)
דיסקוגרפיה > מיקסטייפים

2015: NonFiction
2015: So Disrespectful
2015: The 10 Minute Mixtape
2016: God's Work
2016: God's Work Resurrected
2017: Baby Talk
2017: Baby Talk 2
2017: Billion Dollar Baby
2017: Baby Talk 3
2017: Back On My Baby Jesus Shit
2017: Baby Talk 4
2018: Baby Talk 5
2018: Blank Blank
הופעות > סיבובי הופעות

2019: Baby on Baby Tour
2019: Kirk Tour
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2019 | פרסי הווידאו קליפים של MTV | שיר הקיץ | "Suge" | מועמדות |  |
| 2019 | פרסי ההיפ הופ של ה-BET | וידאו ההיפ הופ הטוב ביותר | "Suge" | מועמדות |  |
| 2019 | פרסי ההיפ הופ של ה-BET | המבצע החי הטוב ביותר | עצמו | מועמדות |  |
| 2019 | פרסי ההיפ הופ של ה-BET | אמן ההיפ הופ החדש הטוב ביותר | עצמו | זכייה |  |
| 2020 | פרסי גראמי | ביצוע הראפ הטוב ביותר | "Suge" | מועמדות |  |
| 2020 | פרסי גראמי | שיר הראפ הטוב ביותר | "Suge" | מועמדות |  |
| 2020 | פרסי ה-BET | אלבום השנה | Kirk | מועמדות |  |
| 2020 | פרסי ה-BET | וידאו השנה | "Bop" | מועמדות |  |
| 2020 | פרסי ה-BET | בחירת הקהל | "Bop" | מועמדות |  |
| 2020 | פרסי ה-BET | אמן ההיפ הופ הטוב ביותר | עצמו | זכייה |  |
| 2020 | פרסי הקצב ומוזיקת הנשמה של ASCAP | שירי R&B/היפ הופ מנצחים | "Baby Sitter" | זכייה |  |
| 2020 | פרסי הקצב ומוזיקת הנשמה של ASCAP | שירי R&B/היפ הופ מנצחים | "Cash Shit" | זכייה |  |
| 2020 | פרסי הקצב ומוזיקת הנשמה של ASCAP | שיר ה-R&B/היפ הופ המוביל | "Suge" | זכייה |  |
| 2020 | פרסי הווידאו קליפים של MTV | אמן השנה | עצמו | מועמדות |  |
| 2020 | פרסי הווידאו קליפים של MTV | קליפ ההיפ-הופ הטוב ביותר | "Bop" | מועמדות |  |
| 2020 | פרסי הווידאו קליפים של MTV | שיר הקיץ | "Rockstar" | מועמדות |  |
| 2020 | פרסי המוזיקה של MTV אירופה | השיר הטוב ביותר | "Rockstar" | מועמדות |  |
| 2020 | פרסי המוזיקה של MTV אירופה | שיתוף הפעולה הטוב ביותר | "Rockstar" | מועמדות |  |
| 2020 | פרסי המוזיקה של MTV אירופה | המופע החדש הטוב ביותר | עצמו | מועמדות |  |
| 2020 | פרסי המוזיקה של MTV אירופה | אמן ההיפ הופ הטוב ביותר | עצמו | מועמדות |  |
| 2020 | פרסי המוזיקה האמריקאית | תגלית השנה | עצמו | מועמדות |  |
| 2020 | פרסי המוזיקה האמריקאית | שיתוף הפעולה של השנה | "Rockstar" | מועמדות |  |
| 2020 | פרסי המוזיקה האמריקאית | זמר אהוב - ראפ/היפ הופ | עצמו | מועמדות |  |
| 2020 | פרסי המוזיקה האמריקאית | שיר אהוב - ראפ/היפ הופ | "Rockstar" | מועמדות |  |
| 2021 | פרסי גראמי | הקלטת השנה | "Rockstar" | מועמדות |  |
| 2021 | פרסי גראמי | ביצוע הראפ המלודי הטוב ביותר | "Rockstar" | מועמדות |  |
| 2021 | פרסי גראמי | שיר הראפ הטוב ביותר | "Rockstar" | מועמדות |  |
| 2021 | פרסי גראמי | ביצוע הראפ הטוב ביותר | "Bop" | מועמדות |  |
הערות שוליים

1 2  DaBaby Chart History, Billboard
↑  NonFiction, SoundCloud (באנגלית)
↑  Baby Talk 2 Mixtape by DaBaby, www.datpiff.com
↑  The Official Baby Jesus Mixtape Release Party at Re:Public, 92.7 The Block, ‏2015-09-23 (באנגלית)
↑  DaBaby says he’s releasing new album Kirk later this month, The FADER (באנגלית)
↑  Romance by Camila Cabello (בAustralian English), נבדק ב-2020-02-22
↑  HipHopDX- https://hiphopdx.com, DaBaby Announces 'Blame It On Baby' Album, HipHopDX, ‏2020-04-14
↑  DaBaby's "Rockstar" Hits No. 1 on Billboard Hot 100, Billboard, ‏2020-06-08
↑  DaBaby's 'Blame It on Baby' Tops Billboard 200 Albums Chart, Billboard, ‏2020-04-26
↑  מערכת mako מוזיקה, ‏"הייתי נותן כל מה שיש לי בשביל שתהיה שמח", באתר ‏מאקו‏, 4 בנובמבר 2020
↑  Lynch, Joe (19 באוגוסט 2019). "2019 VMAs Reveal Three New Fan-Voted Categories, Pre-Show Performers: Exclusive". Billboard. ארכיון מ-19 באוגוסט 2019. נבדק ב-20 באוגוסט 2019. {{cite journal}}:  (עזרה)
↑  "Cardi B Leads 2019 BET Hip Hop Awards With 10 Nominations". Billboard. ארכיון מ-6 באוקטובר 2019. נבדק ב-2019-09-12. {{cite news}}:  (עזרה)
↑  "2020 GRAMMY Awards: Complete Nominees List". The Recording Academy. ארכיון מ-26 בינואר 2020. נבדק ב-3 באפריל 2020. {{cite web}}:  (עזרה)
↑  "BET Awards 2020: See the Full Nominations List". ET. ארכיון מ-30 ביוני 2020. נבדק ב-15 ביולי 2020. {{cite web}}:  (עזרה)
↑  "2020 ASCAP Rhythm & Soul Music Awards". ASCAP. ארכיון מ-15 ביולי 2020. נבדק ב-15 ביולי 2020. {{cite web}}:  (עזרה)
↑  VMA 2020: ליידי גאגא, אריאנה גרנדה ו-BTS מובילים את הזכיות, באתר וואלה, 31 באוגוסט 2020
↑  דור מאיר מועלם, ‏טקס פרסי MTV אירופה 2020: כל הזוכים והרגעים הגדולים, באתר ‏מאקו‏, 9 בנובמבר 2020
↑  "Taylor Swift, Justin Bieber, Cardi B & More Potential Record-Setters at the 2020 American Music Awards". Billboard. 26 באוקטובר 2020. אורכב מ-המקור ב-26 באוקטובר 2020. נבדק ב-26 באוקטובר 2020. {{cite web}}:  (עזרה)
↑  "DaBaby". GRAMMY.com (באנגלית). 2020-11-25. נבדק ב-2020-11-25.
| דה-בייבי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Baby on Baby • Kirk • Blame It on Baby |  |
| מיני-אלבומים | My Brother's Keeper (Long Live G) |  |
| סינגלים | "Suge" • "Baby Sitter" • "Baby" • "Intro" • "Bop" • "Shut Up" • "Oprah's Bank Account" • "Vibez" • "Find My Way" • "Rockstar" • "Blind" |  |
| השתתפות בסינגלים | "Cash Shit" • "Stop Snitchin" • "Truth Hurts (Remix)" • "Panini (Remix)" • "Enemies" • "Hot Shower" • "Death" • "My Oh My" • "Life Is Good (Remix)" • "Levi High" • "Don't Rush (Remix)" • "Whats Poppin (Remix)" • "Levitating" |  |
| שירים אחרים | "Under the Sun" • "iPhone" • "For the Night" |  |
| --- | --- |
בקרת זהויות :  ISNI: 0000 0004 7618 6876  LCCN: no2019161914  MusicBrainz: 87ae83df-6173-40cc-a0f2-bad543faa6aa  VIAF: 46157340771409922599   WorldCat (עם VIAF): 46157340771409922599
דויד ז'ינולה

דויד דזירה מארק ז'ינולה (בצרפתית: David Désiré Marc Ginola, נולד ב-25 בינואר 1967 בגאסן, פרובאנס-אלפ-קוט ד'אזור) הוא כדורגלן עבר צרפתי, אשר עבד גם כשחקן קולנוע וכדוגמן.
ז'ינולה החל את קריירת הכדורגל שלו במולדתו צרפת, מ-1995 ולמשך שבע שנים נוספות שיחק באנגליה עד לפרישתו. במהלך שהותו באנגליה שיחק בניוקאסל יונייטד, בטוטנהאם הוטספר, אסטון וילה ובאברטון. הוא היה גם שחקן סגל קבוע בנבחרת צרפת במהלך שנות ה-90.
במהלך הקריירה שלו טיפח ז'ינולה מוניטין של שחקן בעל סגנון עצמאי, שלעיתים קרובות מתעמת עם מאמניו. מאז פרישתו ממשחק בשנת 2002, ניסה כיוונים חדשים, כולל משחק בקולנוע.
קריירת מועדונים

את משחקו הראשון כבוגר שיחק ז'ינולה בשנת 1985 במדי ספורטינג טולון, במשחק שהסתיים בניצחון 2-0 על מץ. בעונתו הראשונה בקבוצה, 1985-1986, השתתף ב-14 משחקים, ובעונה שלאחריה הפך לשחקן הרכב קבוע בטולון.
אחרי שלוש עונות, עבר ז'ינולה לשחק במדי ראסינג פריז בה שיחק 61 משחקי ליגה לפני שעבר בשנת 1990 לשחק בברסט. כעבור שנתיים חתם במועדון פריז סן-ז'רמן בו שיחק שלוש שנים בתור שחקן הרכב והופיע ב-115 משחקי ליגה עבור הקבוצה בהם כבש 33 שערים.
ב-1995, ז'ינולה הצטרף למועדון הפרמייר ליג ניוקאסל יונייטד תמורת 2.5 מיליון פאונד. הוא חתם במועדון בתקופה בה ניסה המאמן קווין קיגן להפוך את ניוקאסל לאחד המועדונים החזקים באנגליה ולשם כך אפשרה לו הנהלת הקבוצה להחתים מספר כוכבים מאירופה. את עונת 1995-1996 סיימה ניוקאסל במקום השני, 4 נקודות פחות מהאלופה מנצ'סטר יונייטד, וזה היה הישג הליגה הגדול ביותר של הקבוצה מזה כמה עשורים, בו היה לז'ינולה חלק חשוב. אולם מנהלי ואוהדי הקבוצה התאכזבו מכך שהקבוצה סיימה במקום השני, לאחר שהובילה בטבלת הליגה בפער של 10 נקודות מהמקום השני החל באמצע העונה.
ב-1996, ברצלונה הציעה עבורו הצעה שנדחתה על ידי ניוקאסל. ז'ינולה הצטער מאוחר על כך שמעולם לא שיחק ב"מועדונים גדולים". על מנת לחזק את הסגל, ניוקאסל שילמה סכום שיא של 15 מיליון פאונד עבור החתמת אלן שירר. למרות זאת, ניוקאסל סיימה את העונה פעם נוספת במקום השני, במרחק זעום ממנצ'סטר יונייטד. במהלך העונה, קווין קיגן התפטר מאימון הקבוצה ובמקומו מונה לתפקיד קני דלגליש.
במהלך שנתיים במועדון ז'ינולה הסתכסך עם הנהלת המועדון ועם חבריו לקבוצה. לאחר החלפתו של קיגן בדלגליש ז'ינולה לא הצליח להסתדר עם אופיו של מאמנו החדש וחיפש מוצא מהקבוצה.
טוטנהאם הוטספר החתימה אותו ביולי 1997 תמורת 2.5 מיליון פאונד, שם הצטרף לעמיתו מניוקאסל לס פרדיננד. בשנת 1999, הוא זכה בתואר כדורגלן השנה של השחקנים וגם בתואר שחקן השנה של העיתונאים, בעת ששיחק בטוטנהאם השתתף בזכייתה בגביע הפוטבול ליג, לאחר ניצחון בגמר 1-0 על לסטר סיטי בומבלי. ז'ינולה היה חלק חשוב מהסגל שזכה בגביע ב-1999, לאחר שבישל את שער הניצחון לאלן נילסן במשחק הגמר, ולאחר שכבש שער ממרחק רב בניצחון 3-1 על מנצ'סטר יונייטד בחצי הגמר. אוהדי הקבוצה והנהלתה הכריזו על כניסתו של ז'ינולה להיכל התהילה של המועדון.
ביולי 2000, ז'ינולה הצטרף לאסטון וילה תמורת 3 מיליון פאונד. הוא הכריז על אכזבתו מטוטנהאם שהעבירה אותו, וטען בחדשות שההסכמה של טוטנהאם הפתיעה אותו לחלוטין. מאמן וילה, ג'ון גרגורי, איתגר את ז'ינולה וביקש ממנו להוכיח לו שהוא עדיין מסוגל לשחק היטב בפרמייר ליג ולא בליגות הנמוכות, מאחר שהיה כבר בן 33, ונראה היה שלא התכוון לשחק עוד זמן ממושך.
בשנת 2002, ז'ינולה חתם באברטון, בה שיחק רק 5 משחקים לפני שהכריז על פרישתו ממשחק במאי 2002, זמן קצר לאחר שדייוויד מויס התמנה למאמן הקבוצה. הוא הצהיר על כוונתו להתחיל קריירת משחק או קריירת אימון.
קריירה בינלאומית

אף על פי שז'ינולה היה שחקן צרפתי מאוד בולט, הוא לא זכה להשתתף באופן סדיר בנבחרת צרפת, בה שיחק רק 17 פעמים במהלך הקריירה שלו.
במהלך משחק מוקדמות למונדיאל 1994, צרפת הייתה זקוקה לתוצאת תיקו במשחק הביתי נגד בולגריה במשחק האחרון בשלב, כאשר התוצאה כבר הייתה 1-1, ז'ינולה איבד את הכדור במקום להשתהות איתו, וכתוצאה מכך בולגריה חטפה את הכדור ואמיל קוסטדינוב כבש שער ניצחון מפתיע עבור הבולגרים והדיח את צרפת. מאמן צרפת, ז'ראר הוייה, האשים את ז'ינולה בהפסד, ואמר שהוא חתם על חיסולו של הכדורגל הצרפתי. אחרי שאוהדי הכדורגל הצרפתים לעגו לו, ז'ינולה עבר לשחק באנגליה.
מאמניה הבאים של צרפת לא זימנו יותר את ז'ינולה לטורנירים גדולים, והוא שיחק את משחקו האחרון בנבחרת בשנת 1995.
קריירה קולנועית

ז'ינולה שיחק בשני סרטים מאז שפרש מכדורגל. הוא שיחק את הדמות המרכזית בקומדיה הקצרה אדון פיירקול, ואת דמותו של רב-טוראי דיטר מקס בסרט המלחמה הטיפה אחרונה ב-2005.
ז'ינולה התפרסם בעת ששיחק באנגליה, כאשר כיכב בפרסומת טלוויזיה של חברת לוריאל למוצרי שיער. הוא גם שיחק בפרסומת של הטלוויזיה הצרפתית למכוניות.
תארים > פריז סן-ז'רמן

אליפות ליגת העל הצרפתית: 1994
הגביע הצרפתי: 1993, 1995
גביע הליגה הצרפתית: 1995
תארים > טוטנהאם הוטספר

גביע הפוטבול ליג: 1999
תארים > תארים אישיים

שחקן השנה של טוטנהאם: 1998
כדורגלן השנה בצרפת: 1993
כדורגלן השנה בליגה האנגלית לפי בחירת שחקני הליגה: 1999
כדורגלן השנה בליגה האנגלית לפי בחירת העיתונאים: 1999
שחקן החודש בפרמייר ליג: אוגוסט 1995, דצמבר 1998
דקוטרפטור

| דקוטרפטור |
| --- | --- |
 שלד של דקוטרפטור
תקופה
קרטיקון עליון, 68–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: זאורופסידה
על־מחלקה:: בעלי ארבע רגליים
קבוצה:: דינוזאוריה
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: דרומאוזאוריים
סוג:: דקוטרפטור
מין:: Dakotaraptor steini
שם מדעי
 Dakotaraptor ‏רוברט דה-פלמה, רוברט בקר ואחרים, 2015

דקוטרפטור (שם מדעי: Dakotaraptor steini) הוא סוג דינוזאור בעל אגן דמוי לטאה שפרוש שמו הוא "שודד מדקוטה". שם המין, steini, הוא על שם הפלאונטולוג וולטר שטיין. הוא חי בגיל המאסטריכט, כ-68 עד 66 מיליון שנה לפני זמננו, שלהי תור הקרטיקון, באמריקה הצפונית. הדקוטרפטור היה אחד הגדולים שבדרומאוזאוריים. אורכו הגיע עד ל-5.5 מטרים (18 רגל). יש המטילים ספק בקיומו וטוענים שהוא כימרה(אנ'), אשר החוקרים טעו והרכיבו את השלד מעצמות של יצורים שונים שנמצאו סמוכים זה לזה.
הוא נתגלה בדקוטה הדרומית בתצורת הל קריק, ותואר וסווג ב-2015 על ידי צוות פלאונטולוגים בהם רוברט דה-פלמה, פיטר לרסון ורוברט בקר. המאובנים שנמצאו כללו שלד חלקי ללא גולגולת, מספר חוליות גב וזנב, ידיים די שלמות כולל טפרים ומספר עצמות מהרגליים. משרידי המאובנים ניתן להסיק שכמו שאר הרפטורים גם הוא היה מכוסה בנוצות. במאובנים נמצאו שתי צורות: צורה חסונה וצורה עדינה יותר, ואלה ככל הנראה מעידים על דו-צורתיות זוויגית.
הדקוטרפטור חי בעידן הקרטיקון, בגיל המאסטריכט, והיה דומה מאוד לדינוניכוס: שניהם היו דינוזאורים מנוצים מהירים בעלי טפרים קטלניים (דינוניכוס פירושו "טופר מבעית"). ככל הנראה גם הדקוטרפטור צד בקבוצות. ממבנה רגליו ניתן להסיק שהיה רץ מהיר למדי. הוא מילא את הנישה של טורף רודף בינוני (5.5 מטר), בין הטירנוזאוריים הענקיים (7–12 מטר) לדרומאוזאוריים הבינוניים-קטנים (עד 2–3 מטר) והקטנים (פחות ממטר).
איור של דקוטרפטור
טופר מאובן של דקוטרפטור
השוואת גודל של דקוטרפרטור לאדם
הערות שוליים

↑  Steven E. Jasinski,corresponding author, Robert M. Sullivan, and Peter Dodson, New Dromaeosaurid Dinosaur (Theropoda, Dromaeosauridae) from New Mexico and Biodiversity of Dromaeosaurids at the end of the Cretaceous, ר' פרק הדיון (Discussion)
ערך זה הוא קצרמרבנושא דינוזאורים. אתם מוזמנים לתרום לוויקיפדיה ו.
דראפט ה-NBA 1996

קובי בראיינט (בחירה 13) מקום 4 ברשימת הקלעים המובילים בתולדות ה-NBA
דראפט ה-NBA‏ 1996 הוא הדראפט שקדם לעונת המשחקים 1996/1997 ב-NBA. טקס הדראפט התקיים בקונטיננטל איירליינס ארנה, אולמה של הניו ג'רזי נטס, ב-26 ביוני 1996. דראפט זה נחשב לאחד משלושת הדראפטים הגדולים בכל הזמנים בשל ריבוי הכוכבים שנבחרו בו. שליש מהשחקנים שנבחרו בסיבוב הראשון נבחרו למשחק האולסטאר במהלך הקריירה, ו-3 שחקנים זכו יחד ב-4 תוארי MVP של העונה הסדירה.
דורון שפר ששיחק קודם בליגת המכללות, נבחר בבחירה ה-36 על ידי לוס אנג'לס קליפרס, ובכך הפך לישראלי הראשון אי פעם שנבחר בדראפט ה-NBA. עם זאת, שפר לא חתם על חוזה בקבוצה ומעולם לא שיחק בליגת ה-NBA. במהלך הסיבוב השני, בחרה פילדלפיה 76' שני שחקנים שבהמשך הפכו לשחקני בייסבול בליגת ה-MLB (מארק הנדריקסון וראיין מיינור).
אלן אייברסון נבחר על ידי פילדלפיה 76' בבחירה הראשונה, ובתום העונה זכה בתואר רוקי השנה.
בסך הכול שיחקו ב-NBA‏ 47 מתוך 58 הנבחרים, ומלבדם שיחקו בליגה 7 מועמדים שלא נבחרו בדראפט 1996.
שחקני NBA שלא נבחרו

השחקנים שלהלן לא נבחרו בדראפט 1996, אך שיחקו ב-NBA:
ארצות הברית צ'אקי אטקינס
ארצות הברית אדריאן גריפין
ארצות הברית דרווין האם
ארגנטינה רובן וולקוביסקי
מקסיקו הוראסיו ליאמאס
ארצות הברית אריק סטריקלנד
ארצות הברית בן וולאס
הערות שוליים

↑  משה ברדה, ‏הצ'אנס הגדול והאכזבה: חוזרים לפספוס של שפר, באתר ONE‏, 15 בנובמבר 2020
דקולטה

| --- | --- |

פורטרט ובו מוצג הדקולטה של מארי אנטואנט
 שיוך:  neckline 
 
דֶקוֹלְטֶה (Décolletage) הוא החלק העליון בטורסו של האישה, בין מותנה וצווארה, הכולל את הכתפיים הגב והחזה שנחשפים בהתאם לסגנון הלבוש שלה. המונח משמש בעיקר עבור מחשופים בעלי מפתח גדול המבליטים את אזור המחשוף, בייחוד כאלה הנמצאים בשמלות ערב, שמלות נשף, בגדי גוף ובגדי ים.
דקולטה היא מילה בצרפתית הנגזרת מ-decolleter שפירושו "לחשוף את הצוואר" או "בלי צווארון". המונח הופיע לראשונה בספרות האנגלית לפני שנת 1831.
העור באזור הדקולטה ממועט בבלוטות חלב ושכבות שומן, ולכן הוא נוטה להתקמטות יותר מחלקים אחרים.
היסטוריה

שמלות שחשפו את אזור הצוואר והחלק העליון בגופן של נשים, היו נפוצות מאוד לפחות החל מהמאה ה-11. אופנה זו נמשכה עד לתקופה הוויקטוריאנית במאה ה-19. שמלות נשף או ערב הבליטו את אזור המחשוף ולבישת שמלות עם מחשוף בולט באזור הדקולטה הייתה מקובלת יותר מחשיפת הרגליים והקרסוליים.
במאה ה-15 אגנס סורל, פילגשו של שארל השביעי, מלך צרפת, הובילה בחצר המלוכה הצרפתית את אופנת לבישת שמלות עם מפתח דקולטה רחב שחשף את שדיה לגמרי. במאה ה-16 הייתה נפוצה אופנת נשים המציגה שדיים חשופים באופן מלא, אצל נשים בכל המעמדות השונים בחברה.
סגנונות דקולטה היו פופולריים באנגליה במאה ה-17 ואף מלכת אנגליה מרי השנייה והנרייט מארי, אשתו של המלך צ'ארלס הראשון, נהגו ללבוש שמלות החושפות מפתח חזה נדיב. האדריכל איניגו ג'ונס אף נהג לעצב עבור הנרייט מארי תלבושות לנשף מסכות שחשפו באופן מלא את שדיה.
בחוגי האצולה ובמעמד העליון הצגת השדיים נחשבה לעיתים לסמל סטטוס, סימן ליופי, עושר או מעמד חברתי. החל מהרנסאנס השד החשוף עורר הקשר אל הפסלים העירומים מיוון הקלאסית שהשפיעו רבות על האמנות, הפיסול והארכיטקטורה של התקופה.
לאחר המהפכה הצרפתית המחשוף הפך להיות גדול בחזית וקטן בגב. לקראת סוף התקופה הוויקטוריאנית הצווארון המלא היה באופנה, אם כי שמלות עם דקולטה נלבשו באירועים רשמיים. בתום התקופה השתנו עמדות חברתיות והחלו לדרוש מנשים לכסות את שדיהן בציבור.
במהלך שנת 1913 נכנסה אופנת צווארוני V וצווארונים עגולים, שאנשי דת בעולם הביעו זעזוע ממנה. הבישופים של הכנסייה הקתולית בקיסרות הגרמנית התאחדו והוציאו מכתב שתקף את האופנה המודרנית. בה בעת האופנה הפכה למאופקת יותר במונחים של מחשוף, בעוד שחשיפת הרגל הפכה למותרת יותר בחברות מערביות החל ממלחמת העולם הראשונה ועד לאופנת המאה ה-21.
הערות שוליים

1 2  Historian Reveals Janet Jackson's 'Accidental' Exposing of Her Breast (באנגלית)
↑  French Caricature (באנגלית)
דיוריט

| --- | --- |
דיוריט

סוג הסלע: סלע יסוד
סביבת היווצרות: פלוטונית
הרכב: אנדסין, ביוטיט והורנבלנדה או פירוקסן וכמויות קטנות של קוורץ, מיקרוקלין ואוליבין
תכונות וזיהוי: קשה, אפור, גס גביש
דיוריט הוא סלע יסוד פלוטוני גס גביש אפור המורכב מפלגיוקלז (בעיקר אנדסין), ביוטיט, הורנבלנדה או פירוקסן וכמויות קטנות של קוורץ ומיקרוקלין.
בין הגאולוגים ישנה מחלוקת לגבי ההגדרה המדויקת של דיוריט. הדיוריט מצוי בפינה הפלגיוקלזית של דיאגרמת QPA, המגדירה את סוגי הסלעים הפלוטוניים. הדיאגרמה הזו מתייחסת אך ורק לתכולת המינראלים הלויקוקרטים בסלע ומתעלמת מהמינראלים המלנוקריטים.
על פי הדיאגרמה הזו, דיוריט מכיל יותר מ90 אחוז פלגיוקלז, ואילו פחות מעשרה אחוז קווארץ ואורתוקלז ביחד. מה שמבדיל בין הדיוריט לסלעים האחרים שמצויים באותו מקום בדיאגרמה הוא אחוז המינראלים המלנוקריטים. כלומר הגברו הוא סלע אפל, רווי במינראלים כהים, האנרטוזיט הוא סלע פלגיוקלזי בהיר וכמעט טהור ואילו הדיוריט נמצא ביניהם.
היום רווחת תפיסה שונה שגורסת שההבדל בין הגברו לדיוריט הוא סביבת ההיווצרות. הגברו הוא תוצאה של התגבשות מגמה מאפית ואילו הדיוריט מצוי בשכנות לסלעים גרניטיים.
היווצרות

דיוריט נוצר כתוצאה מהמסה חלקית של סלע מאפי (בעיקר גברו ) כאשר מאגמה בינונית בהרכבה מתגבשת בתוך גופי חדירה גדולים. תהליך זה מתרחש מעל אזור הפחתה, לרוב באזורי קשת איים (שרשרת איים געשיים), ובאזורים בהם נוצרים רכסי הרים בתהליכי אורוגנזה.
סוגים של דיוריט

סוגי הדיוריט השונים נובעים משינויים בחלק מן המינרלים המרכיבים או בתוספת של מינרלים אחרים.
סוגים שונים של דיוריט עשוים להכיל כמויות קטנות של המינרלים זירקון, אפטיט, טיטניט, מגנטיט, אילמניט ומינרלי גפרית. דיוריט עשוי להופיע גם בצבעים נוספים: שחור ואפור-כחול, ועשוי להיות מצופה בקרום ירקרק.
סוגים של דיוריט > "נפולאוניט" או "קורסיט"

סוג זה של דיוריט הנמצא בקורסיקה מכיל מבנים כדוריים או אליפטיים. לסלע מראה אופייני של דיוריט, אך הוא מכיל גושים רבים בקוטר של 2-5 סנטימטרים בעלי אזורים קונצנטריים בצבעים כהים (הורנבלנדה ופירוקסן) ובהירים (פלגיוקלז). ב"כדורים" אלה בולטת היערכות מוקדית של הגבישים, ובמרכזם פלגיוקלז בהיר מסוג בייטאוניט או אנורתיט. לרוב ה"כדורים" מפוזרים ומוקפים בסלע, אם כי הם עשויים להיות גם צמודים זה לזה.
סוג זה של דיוריט נוצר כאשר מתקיימת הפרעה ברצף ההתגבשות ונוצרת התגבשות חוזרת כתוצאה מרוויית יתר של המאגמה במינרלים היוצרים אותו. בשלב זה תתרחש התגבשות מהירה והשקעה רדיאלית של מינרל מסוג אחד, ולאחר הפרעה נוספת יתרחש תהליך דומה בהשתתפות מינרל אחר. שלבים אלה, כשהם חוזרים על עצמם, יוצרים את האזורים הקונצנטריים האופייניים לסלע זה על גבי זה.
כאשר הסלע נחתך ומלוטש ניתן להשתמש בו ליצירת חפצי נוי. אם הכדורים בו צמחו זה לצד זה, עשויה להתקבל דוגמה בצורת הספרה 8.
סוגים של דיוריט > סוגים אחרים

גרנודיוריט או מונזודיוריט – דיוריט המכיל יותר מ-10% אורתוקלז. אבן רוזטה עשויה מסוג זה של דיוריט.
לויקודיוריט - סוגים של דיוריט החסרים הורנבלנדה ומינרלים כהים אחרים.
פרודיוריט - סלע מעבר לגברו, כאשר יש נוכחות של אוליבין או אוגיט עשיר בברזל.
שימושים היסטוריים בדיוריט

דיוריט הוא סלע קשה במיוחד שקשה לחתוך ולעצב, ובתרבויות קדומות – למשל במצרים העתיקה – השתמשו בו לעיבוד גרניט. עם זאת, קשיותו הרבה מאפשרת ללטש אותו ומתקבל ברק עמיד לאורך זמן. עובדה זו מעלה את ערכם של חפצים גדולים העשויים מדיוריט.
שימוש נפוץ בדיוריט נעשה בחריטה ובתבליטים, יותר מאשר בפיסול. הממצא המפורסם ביותר הוא האסטלה השחורה בגובה 2 מטרים עליה חקוקים חוקי חמורבי מן המאה ה-18 לפני הספירה, המצויה במוזיאון הלובר בפריז. נמצאו גם כמה פסלים, בהם גם פסלי פרעה חאפרו הנמצאים במוזיאון המצרי בקהיר. השימוש בדיוריט באמנות היה חשוב ביותר בקרב ציוויליזציות מזרח תיכוניות קדומות כמצרים העתיקה, בבל, אשור ושומר. דיוריט הוערך בתקופות אלה עד כדי כך שבאימפריה המסופוטמית הגדולה של סרגון מאכד נחשבה השגת דיוריט סיבה לפשיטות צבאיות.
בדיוריט נעשה שימוש בתרבויות האינקה והמאיה, בעיקר לחיזוק מצודות, ככלי נשק ועוד. דיוריט היה פופולרי במיוחד בקרב הבנאים האיסלאמיים של ימי הביניים. אף על פי שניתן למצוא חפצי אמנות עשויים דיוריט מתקופות שונות, הרי שסלע זה היה בשימוש נרחב כאבן ריצוף הודות לקשיותו ולעמידותו. רחובות מרוצפים בדיוריט ניתן למצוא ברחבי העולם: מאנגליה וסקוטלנד עד אקוודור וסין. על אף היותו בעל מרקם גס, קשיותו מאפשרת ללטשו עד ברק. דוגמה לכך ניתן לראות במדרגות קתדרלת סנט פול בלונדון אשר "לוטשו" במשך מאות שנים בנעלי המבקרים בה.
תפוצה

דיוריט אינו סלע נפוץ במיוחד. ניתן למצוא אותו באיטליה (סונדריו), בגרמניה (תורינגיה וסקסוניה), בפינלנד, ברומניה, בצפון מזרח טורקיה, במרכז שוודיה, בסקוטלנד, 
בגרנזי, בניו זילנד, בהרי האנדים ובארצות הברית (מינסוטה). סוג כדורי של דיוריט הנקרא נפולאוניט נמצא בקורסיקה. בישראל ניתן למצוא אותו בהרי אילת, מצפון להר שלמה.
אבן רוזטה העשויה גרנדיוריט
אגרטל דיוריט מן התקופה הקדם פרעונית במצרים העתיקה